
JUDETUL DÂMBOVIŢA
COMUNA CORNĂŢELU
Raport de specialitate
la proiectul de hotarare privind reorganizarea aparatului de specialitate al primarului comunei Cornățelu precum si aprobarea statului de functii si a organigramei în conformitate cu Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung
	Având în vedere:
- Prevederile art. 129. alin. (2) lit. a), alin. (3) lit. c), art. 139,  art. 518 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
- Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare ;
- Legea nr. 53/2003 privind Codul Muncii, republicată, cu modificările și completările ulterioare;
- Prevederile  art. III, alin.(1), (2) şi ale art. IV din OUG nr. 63/2010 - pentru modificarea şi completarea Legii nr. 273/2006 privind finanţele publice locale;
- Prevederile  Legii nr. 273/2006 privind finanțele publice locale,cu modificările și completările ulterioare;
- Prevederile art. XVII alin. (8) si ale art. XVIII din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, respectiv: 
Art.XVII.  
(8) Numărul maxim al posturilor corespunzător fiecărei unităţi/subdiviziuni administrativ - teritoriale, stabilit potrivit art. III alin. (81) din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, aprobată cu modificări şi completări prin Legea nr. 13/2011, cu modificările şi completările ulterioare, şi pct. 1 din anexa la respectiva ordonanţa de urgenţă se reduce cu 10% începând cu data de 1 noiembrie 2023.
Art. XVIII. - (1) Începând cu data de 1 noiembrie 2023 prevederile art. 63 alin. (1), art. 390 alin. (1) lit. h) din Ordonanţa de urgenţă a Guvernului nr. 57/2019, cu modificările şi completările ulterioare, precum şi pct. 8 de la lit. B de la pct. I din anexa nr. 5 la acelaşi act normativ se abrogă.
(2) Personalul încadrat în funcţia publică de şef birou beneficiază de toate drepturile legale odată cu eliberarea din funcţia publică, inclusiv prin ocuparea, în condiţiile legii, a unei funcţii publice de conducere ierarhic superioare corespunzătoare vechimii, studiilor de specialitate sau a unei funcţii publice de execuţie vacante corespunzătoare vechimii, studiilor de specialitate de comun acord cu conducerea entităţii publice din care face parte. Dacă nu există o funcţie publică vacantă corespunzătoare, postul ocupat de acesta se transformă în funcţie publică de execuţie care corespunde studiilor de specialitate şi vechimii în specialitatea funcţionarului public de conducere, de regulă, la nivelul structurii de organizare din care a făcut parte acesta. Funcţia publică de conducere de şef birou poate fi transformată într-o funcţie publică de conducere superioară cu încadrarea în normativul de personal şi procentul de funcţii de conducere prevăzute de prezenta lege şi personalul cu funcţie publică de şef birou o poate ocupa cu acordul acestuia, dacă personalul care a deţinut funcţia publică de şef birou îndeplineşte condiţiile de vechime, experienţă şi studii de specialitate prevăzute de lege pentru acea funcţie publică de conducere.
(3) Odată cu desfiinţarea funcţiei publice de şef birou se desfiinţează şi structurile organizatorice care funcţionează ca birouri. Personalul angajat în cadrul acestor structuri de birouri îşi păstrează drepturile salariale în vigoare la data desfiinţării structurilor organizatorice de birouri şi este preluat în alte structuri organizatorice odată cu aprobarea noilor organigrame.
(4) Persoana care ocupă funcţia publică de şef birou se menţine în această funcţie până la aprobarea noilor organigrame, state de funcţii, regulamente de organizare şi funcţionare, păstrându-şi drepturile salariale în vigoare la data intrării în vigoare a prezentei legi. Personalul încadrat în cadrul biroului exercită atribuţiile prevăzute în fişa postului şi în regulamentul de organizare şi funcţionare până la data aprobării noilor organigrame.
(5) Prevederile alin. (2) se aplică şi structurilor teritoriale organizate ca birouri/servicii care beneficiază de autonomie funcţională, prin care se desfăşoară activităţi de uz şi interes public la nivel teritorial, şi se află în coordonarea/subordonarea/autoritatea unui ordonator de credite, prin reorganizarea acestora ca servicii teritoriale având normativul de personal, prin excepţie de la prevederile art. XX alin. (2), aprobat prin memorandum aprobat în Guvernul României, la propunerea ordonatorilor principali de credite, fără ca reorganizarea să conducă la creşterea cheltuielilor de personal la nivelul ordonatorului de credite în subordinea / coordonarea / autoritatea căruia se află acestea.
(6) Măsurile privind reorganizarea structurilor funcţionale ca urmare a aplicării prevederilor prezentului articol, inclusiv organigramele, statele de funcţii, regulamentele de organizare şi funcţionare se aprobă, în condiţiile legii, până la data de 31 decembrie 2023.
- Prevederile OUG nr. 79/2021 pentru modificarea Legii nr. 350/2001 privind amenajarea teritoriului și urbanismul;

Vazand prevederile de mai sus, apropun spre aprobare:
(1) Reorganizarea structurilor functionale din aparatul de specialitate al Primarului comunei Cornățelu, judetul Dambovita si  reducerea cu 10% a numărului maxim de posturi stabilit potrivit art. III alin. (81) din Ordonanţa de urgenţă a Guvernului nr.63/2010, cu modificările şi completările ulterioare, şi pct. 1 din anexa la respectiva ordonanţă de urgenţă, după cum urmează:
- din compartimentul de asistență socială cu o structură de 2 posturi se desființează funcția publică vacantă de execuție de referent clasa III, grad profesional superior(tehnician în asistența socială), rămânând o structură cu 1 post.
	Proiectul de hotărâre este intocmit în conformitate cu prevederile legale în vigoare întrunind condițiile de necesitate, oportunitate și legalitate si drept urmare se acordă aviz favorabil.
Referent stare civilă/ resurse umane,
DOINA DINu


